Rikunarita-ORG/Wikinium huggingface dataset:
# აშშ-ის საპრეზიდენტო არჩევნები 2020

აშშ-ის საპრეზიდენტო არჩევნები (2020)|

---

 |
|

|  |  |  |
| --- | --- | --- |
| 2016 ←  | **3 ნოემბერი, 2020 (2020-11-03)** | → 2024  |

 |
|

|  |
| --- |
|

---

 |
| ამომრჩეველთა კოლეგიის სულ 538 საარჩევნო ხმა მოსაგებად საჭიროა 270 საარჩევნო ხმა |
|   |  |  |
| ნომინანტი | ჯო ბაიდენი | დონალდ ტრამპი |
| პარტია | დემოკრატიული | რესპუბლიკური |
| მშობლიური შტატი | დელავერი | ნიუ-იორკი |
| მეწყვილე | კამალა ჰარისი | მაიკ პენსი |
| ამომრჩეველთა ხმა | 306 | 232 |
| მოგებული შტატები | 27 | 26 |
| მოსახლეობის ხმები | 81,281,888 | 74,223,251 |
| პროცენტულობა | 51,3% | 46,9% |

 |
|

---

|  |  |
| --- | --- |
| **პრეზიდენტი არჩევნებამდე**
დონალდ ტრამპი
რესპუბლიკური | **არჩეული პრეზიდენტი**
ჯო ბაიდენი
დემოკრატიული |

 |

**2020 წლის აშშ-ის საპრეზიდენტო არჩევნები** — რიგით 59-ე საპრეზიდენტო არჩევნები აშშ-ში, რომელიც გაიმართება 2020 წლის 3 ნოემბერს.
რესპუბლიკური პარტიიდან კანდიდატი იყო დონალდ ტრამპი, ხოლო დემოკრატიული პარტიის — ჯო ბაიდენი. რესპუბლიკელების ვიცე-პრეზიდენტობის კანდიდატი იყო მაიკ პენსი, ხოლო დემოკრატების – კამალა ჰარისი. არჩევნებში გამარჯვება მოიპოვა ჯო ბაიდენმა, რომელმაც 306 კოლეგიის ხმა და ხალხის ხმათა 51,3% მიიღო.

## რესურსები ინტერნეტში

* 2020 წლის არჩევნები დაარქივებული 2020-09-11 საიტზე Wayback Machine.
# აკრონიმი

**აკრონიმი** (ძვ. ბერძნ. άκρος [akros] — „ბოლოში“, „უკიდურესი“ და όνυμα [onoma] — „სახელი“) — სიტყვათა ჯგუფის აბრევიაცია, რომელიც შედგება ამ სიტყვათა პირველი ასოებისგან და რომლის შედეგად მიღებული **აკრონიმი** წარმოითქმის, როგორც ერთი ჩვეულებრივი სიტყვა. ამ შემთხვევაში ლაპარაკობენ ასევე ლექსიკალიზაციაზეც. ამ მხრივ აკრონიმი განსხვავდება იმგვარი აბრევიაციისგან, რომლის ასოები ცალკეულ ბგერებად წარმოითქმის (მაგ. SNCF) და აბრევიაციისგან, რომელიც წარმოთქმისას გრძელდება (etc.).

## გამოყენება

აკრონიმი ჩვეულებრივ იწერება როგორც:

* საზოგადო არსებითი სახელი. მაგ.: ლაზერი (laser - „Light Amplification by Stimulated Emission of Radiation“), შიდსი - „შეძენილი იმუნური დეფიციტის სინდრომი (aids - „Acquired Immune Deficiency Syndrome“), ამო - „ამოუცნობი მფრინავი ობიექტი“ (ufo - „Unidentified flying object“).
* ან ასომთავრულით დაწყებული, როგორც საკუთარი სახელი. მაგ. Nasa („National Aeronautics and Space Administration“, ნასა), Nato („North Atlantic Treaty Organization“, ნატო), Unesco („United Nations Educational, Scientific and Cultural Organization“, იუნესკო).

აკრონიმთა დაწერილობის შესახებ საერთო წესი არ არსებობს, ამდენად ზემოთმოყვანილი ორივე შემთხვევა დასაშვებია.

აკრონიმებს უმეტეს შემთხვევაში არ გააჩნიათ მრავლობითი ფორმა, გარდა იმ შემთხვევისა, როცა საზოგადო სახელს აღნიშნავენ: ლაზერები, რადარები და ა.შ.

## რეკორდი

მსოფლიოში ყველაზე გრძელ აკრონიმს წარმოადგენს რუსული Нииомтплабопармбетзелбетрабсбомонимонконотдтехстромонт (54 ასო), ინგლისურად NIIOMTPLABOPARMBETZHELBETRABSBOMONIMONKONOTDTEKHSTROMONT ("The laboratory for shuttering, reinforcement, concrete and ferroconcrete operations for composite-monolithic and monolithic constructions of the Department of the Technology of Building-assembly operations of the Scientific Research Institute of the Organization for building mechanization and technical aid of the Academy of Building and Architecture of the Union of Soviet Socialist Republics.").

## რესურსები ინტერნეტში

* Abbreviations.com - აკრონიმებისა და აბრევიაციების მონაცემთა ბაზა
* Acronym Finder - აკრონიმები და ინიციალიზმები (550,000-ზე მეტი მონაცემი)
* All Acronyms - აკრონიმებისა და აბრევიაციების კოლექცია (600,000-ზე მეტი განსაზღვრება)

## სქოლიო
# დასავლეთი ფლანდრია

| პროვინცია |
| --- |
| დასავლეთი ფლანდრია ნიდერლ. West-Vlaanderen |
|  |
|

|  |  |
| --- | --- |
| დროშა | გერბი |
|  |  |

 |
| ქვეყანა |  ბელგია |
| ადმ. ცენტრი | ბრიუგე |
| შიდა დაყოფა | Arrondissement of Bruges, Arrondissement of Diksmuide, Arrondissement of Ostend, Arrondissement of Roeselare, Arrondissement of Tielt, Arrondissement of Kortrijk, Arrondissement of Ypres და Arrondissement of Veurne |
| კოორდინატები | ﻿ / ﻿ |
| მმართველი | Carl Decaluwé |
| ფართობი |
3144 კმ² |
| მოსახლეობა | 1 159 366 კაცი (2010) |
| სიმჭიდროვე |
369 კაცი/კმ² |
| სასაათო სარტყელი | UTC+1 |
| ოფიციალური საიტი | west-vlaanderen.be |
|  |
| **დასავლეთი ფლანდრია** ვიკისაწყობში |

**დასავლეთი ფლანდრია** (ნიდერლ. West-Vlaanderen) — ბელგიის 10 პროვინციიდან ერთ-ერთი, შედის ფლამანდიის რეგიონის შემადგენლობაში. ესაზღვრება აღმოსავლეთი ფლანდრია, ენო, ნიდერლანდები და საფრანგეთი. დედაქალაქი — ბრიუგე. მოიცავს 65 კომუნას.

## ძირითადი მონაცემები

* ფართობი: 3144 კმ²
* უმთავრესი მდინარეები: იზერი, ლისი, მანდერი.
* მოსახლეობა: 1 159 366 (2010 წ.)

## იხილეთ აგრეთვე

* ბელგიის ადმინისტრაციული დაყოფა

## რესურსები ინტერნეტში

* შეგიძლიათ იხილოთ მედიაფაილები თემაზე **„დასავლეთი ფლანდრია“** ვიკისაწყობში.
* ოფიციალური საიტი
# ორტლერის ალპები

| ორტლერის ალპები
  |
| --- |
|  ორტლერის ალპების უმაღელსი მწვერვალი — ორტლერი |
| კოორდინატები: ﻿ / ﻿  |
| **ქვეყანა** |  იტალია  შვეიცარია
 |
| **უმაღლესი წერტილი** | ორტლერი
 |
| **სიმაღლე** | 3905 მ
 |
|  |

**ორტლერის ალპები** (გერმ. Ortler-Alpen; იტალ. Gruppo Ortles-Cevedale; ან **ორტლესის ალპები**) — მთის მასივი აღმოსავლეთ ალპებში, იტალიასა და შვეიცარიაში. სიმაღლე 3905 მ-მდე (მთა ორტლერი). სხვა მწვერვალებია: კენიგშპიცე (3851 მ), მონტე-ჩევედალე (3769 მ), მონტე-ძებრუ (3735 მ), პალონ-დე-ლა-მარე (3703 მ). წარმოადგენს სამხრეთი კირქვიანი ალპებისა და ცენტრალური აღმოსავლეთი ალპების ნაწილს.

ქედის პერიფერიული ნაწილები აგებულია უმეტესად ქარსიანი და კრისტალური ფიქლებით, ღერძული ზონა — კირქვებითა და დოლომიტებით. დრენირებულია მდინარეების ადის, ოლოსა და ადიჯეს ხეობებით. ორტლერის ალპების კირქვიან ზონაში თავმოყრილია წვრილი ტბები. მასივზე დაახლოებით 100-მდე მყინვარია. ჩრდილოეთ კალთებზე ტყის საფარი უფრო ხშირია, ვიდრე სამხრეთ ფერდობებზე. ზღვის დონიდან 2300 მ-მდე განვითარებულია ფოთლოვანი და წიწვოვანი ტყეები და ბუჩქები, უფრო მაღლა ალპური მდელოებია. მწვერვალები დაფარულია მუდმივი თოვლით. განვითარებულია ტურიზმი, ალპინიზმი.

ორტლერის ალპების სიახლოვესაა სტელვიოს ეროვნული პარკი და შვეიცარიის ეროვნული პარკი.

## იხილეთ აგრეთვე

* ალპები

## ლიტერატურა

* Краткая географическая энциклопедия. Том 3: М., 1962.
* შეგიძლიათ იხილოთ მედიაფაილები თემაზე **„ორტლერის ალპები“** ვიკისაწყობში.
# ხორვატიისა და სლავონიის სამეფო

|  |
| --- |
| **ხორვატიისა და სლავონიის სამეფოხორ. Kraljevina Hrvatska i Slavonijaუნგრ. Horvát-Szlavón Királyságგერმ. Königreich Kroatien und Slawonien**ავსტრია-უნგრეთის იმპერიაში შემავალი სამეფო. |
|

|  |  |  |
| --- | --- | --- |
| ←    ← | 1868 — 1918 |  → |

 |
|

|  |  |  |  |
| --- | --- | --- | --- |
|  |  |  |  |
|  | დროშა | გერბი |  |

 |
| **ჰიმნიLijepa naša domovino* "ჩვენი მშვენიერი სამშობლო"  |
|  ხორვატიისა და სლავონიის სამეფო ავსტრია-უნგრეთის იმპერიის შემადგენლობაში (წითლად) 1885 წელს. |
| **დედაქალაქი** | ზაგრები |
| **ენა** | ხორვატული |
| **ფულის ერთეული** | ავსტრია–უნგრული გულდენი (1868–92) ავსტრია–უნგრული კრონა (1892–1918) |
| **ფართობი** | 42,541 |
| **მოსახლეობა** | 2,621,954 |
| **მმართველობის ფორმა** | კონსტიტუციური მონარქია |
| **მეფე** |
|  - 1868–1916 | ფრანც იოზეფ I |
|  - 1916–1918 | კარლ I |
| **ისტორია** |
|  - ავსტრია–უნგრეთის კომპრომისი | 30 მარტი, 1867 |
|  - ხორვატიულ უნგრული შეთანხმება | 26 სექტემბერი, 1868 |
|  - დამოუკიდებლობა | 29 ოქტომბერი, 1918 |
|  |

**ხორვატიისა და სლავონიის სამეფო** (ხორ. Kraljevina Hrvatska i Slavonija; უნგრ. Horvát-Szlavón Királyság; გერმ. Königreich Kroatien und Slawonien) — ავსტრია-უნგრეთის იმპერიაში შემავალი ავტონომიური სამეფო. ის დაკავშირებული იყო უნგრეთის სამეფოსთან და შედიოდა წმინდა იშტვანის გვირგვინის მიწებში. სამეფოს მართავდნენ ავსტრია–უნგრეთის იმპერიის ჰაბსბურგი იმპერატორ–მეფეები, უნგრეთის მეფის ტიტულით (*Kaiser und König*). მონარქი ტიტული იყო "ხორვატიისა და სლავონიის მეფე". მეფე ნიშნავდა ხორვატიისა და სლავონიის მმართველს რომელსაც ეწოდებოდა ბანი.

## დემოგრაფიული მონაცემები

### ეროვნება

1910 წლის აღწერის მიხედვით ,მთლიანი მოსახლეობა შეადგენდა 2,621,954 ადამიანს, შემდეგი ეროვნებებით:

* ხორვატები: 1,638,354 (62.5%)
* სერბები: 644,955 (24.6%)
* გერმანელები: 134,078 (5%)
* უნგრელები: 105,948 (4.1%)
* სხვა: 98,619 (3.8%)

1875 მონაცემებით, სასაზღვრო ჯარის გამოკლებით.

* ხორვატები და სერბები 1,032,000
* გერმანელები 31,700
* უნგრელები 12,000
* ჩეხები და სლოვაკები 5,000
* იტალიელები 2,000
* სლოვენიელები 2,000
* სხვა 2,000

### რელიგია

1910 წლის აღწერის მიხედვით.

* კათოლიციზმი: 1,877,833
* მართლმადიდებლობა: 653,184
* პროტესტანტიზმი: 51,707
* აღმოსავლური კათოლიციზმი: 17,592

### წიგნიერება

1910 წლის აღწერის მიხედვით წერა-კითხვის უცოდინრობის დონე ხორვატიისა და სლავონიის სამეფოში შეადგენდა 45.9%–ს. უწიგნურობის დონე ყველაზე დაბალი იყო ზაგრებში, ოსიეკსა და ზემუნში.

| Illiteracy rates of Kingdom of Croatia-Slavonia 1880-1910 |
| --- |
| წელი | უწგნურობა | მამაკაცი | ქალია | მოსახლეობა |
| 1880 | 73.9% | 67.8% | 79.9% | 1,892,449 |
| 1890 | 66.9% | 60.1% | 73.5% | 2,186,410 |
| 1900 | 54.4% | 46.8% | 61.8% | 2,416,304 |
| 1910 | 45.9% | 37.6% | 53.7% | 2,621,954 |

## ლიტერატურა

* Biondich, Mark (2000). *Stjepan Radić, the Croat Peasant Party, and the Politics of Mass Mobilization*. University of Toronto Press. ISBN 0-8020-8294-7.

## რესურსები ინტერნეტში

* Euratlas Maps
* Erdélyi Magyar Adatbank Map დაარქივებული 2010-02-22 საიტზე Wayback Machine.
* Map დაარქივებული 2012-12-05 საიტზე Archive.isCategory:Webarchive template archiveis links
* Ethnic map

## სქოლიო
# 1,000,000,000

**1,000,000,000**, **ერთი მილიარდი** (ფრანგ. milliard; შემოკლებული ფორმა — მლრდ.; ციფრობრივი ნიშანი: 1,000,000,000) — ნატურალური რიცხვი 1,000,000,000, ათასი მილიონი, 10⁹. წარმოადგენს ლუწ, შედგენილ, ათნიშნა რიცხვს.

ერთეულთა SI სისტემაში მილიარდი შეესაბამება თავსართები: გიგა — მილიარდის გამსოახატავად (10⁹) და ნანო — ერთი მემილიარდედის გამოსახატად (10⁻⁹).

## ლიტერატურა

* ქართული საბჭოთა ენციკლოპედია, ტ. 6, თბ., 1983. — გვ. 696.

## რესურსები ინტერნეტში

* nplg.gov.ge // მილიარდი
* genia.ge // არითმეტიკული რიცხვები
* yell.ge // დიდი რიცხვები

## სქოლიო
# ლონდონ გაზეთი

**ლონდონ გაზეთი** (ინგლ. London Gazette) — გაერთიანებული სამეფოს ერთ-ერთი ოფიციალური სამაუწყებლო ორგანო, ასევე ყველაზე მნიშვნელოვანი, რომელშიც გარკვეული საკანონმდებლო შეტყობინებები ქვეყნდება. ეს არის უძველესი ინგლისურენოვანი გაზეთი, რომელიც უწყვეტად გამოდიოდა დიდ ბრიტანეთში, 1665 წლის 7 ნოემბერს პირველად დაბეჭდვის შემდეგ. ეს არ არის ჩვეულებრივი გაზეთი, რომელშიც ყოველდღიური ახალი ამბები იბეჭდება, და მისი ტირაჟიც საკმაოდ მცირეა.

## რესურსები ინტერნეტში

ვიკისაწყობში არის გვერდი თემაზე:
ლონდონ გაზეთი London, Edinburgh and Belfast Gazettes დაარქივებული 2010-04-20 საიტზე Wayback Machine.
* Search over 5 million campaign medal cards on The UK National Archives' website, which contain references to The London Gazette.
* TSO (The Stationery Office)
# დიდი იდეა (საბერძნეთი)

დიდი საბერძნეთის (ბერძ. Μεγάλη Ἑλλάς) რუკა სევრის ხელშეკრულების მიხედვით
**დიდი იდეა** (ბერძ. Μεγάλη Ιδέα - **მეგალი იდეა**) – ბერძნების ირედენტისტული კონცეფცია ოსმალეთის იმპერიის ბატონობის ქვეშ ყოფნის დროს, რომელიც გულისხმობდა ბიზანტიის იმპერიის აღდგენას ცენტრით კონსტანტინოპოლში.

ტერმინმა Μεγάλη Ιδέα პირველად გაიჟღერა საბერძნეთის პრემიერ-მინისტრის იოან კოლეტის სიტყვაში, ქვეყნის ახალი კონსტიტუციის დებატებისას 1844 წელს. იდეამ აქტუალობა მოიპოვა სევრის ხელშეკრულების დადების შემდეგ, რომლის ძალითაც მოკავშირები ინაწილებდნენ ოსმალეთის იმპერიას.

## რესურსები ინტერნეტში

* The Greek Revolution and the Greek State

## სქოლიო
# Anime News Network

| Anime News Network |
| --- |
|  |
| საიტი | animenewsnetwork.com |
| კომერციულობა |
დიახ |
| საიტის ტიპი |
სიახლების საიტი და მონაცემთა ბაზა |
| ხელმისაწვდომი ენა |
ინგლისური |
| დამფუძნებელი |
ჯასტინ სევაკისი |
| გაეშვა |
21 აგვისტო, 1998 (1998-08-21) |
| Alexa-ს რეიტინგი |  4,585 (მარტი, 2019) |

**Anime News Network** (შემოკლებით **ANN**) — ინგლისურენოვანი საიტი, მიძღვნილი ანიმე ინდუსტრიისადმი. Anime News Network დაარსდა 1998 წლის ივლისში ჯასტინ სევაკისის მიერ.

მასზე ქვეყნდება სიახლეები ანიმეს, მანგის, იაპონიის პოპულარული მუსიკისა და ვიდეო თამაშების შესახებ. მასზე აგრეთვე თავსდება მიმოხილვები. საიტს გააჩნია ვებფორუმი და ენიკლოპედია, რომელიც შეიცავს ინფორმაციას იაპონელებისა და ინგლისელების მიერ ნაწარმოებ ანიმესა და მანგას შესახებ.

## რესურსები ინტერნეტში

* ოფიციალური საიტი
* Anime News Network საიტის Anime News Network ენციკლოპედიაში

## სქოლიო
# ბერენის ებოტი

**ბერენის ებოტი** (ინგლ. Berenice Abbott; დ. 17 ივლისი, 1898, სპრინგფილდი, ოჰაიო, აშშ, — გ. 9 დეკემბერი, 1991, მონსონი, მენი, აშშ) — ამერიკელი ფოტოგრაფი ქალი.

1918 წლიდან სწავლობდა ნიუ-იორკში, პარიზსა და ბერლინში. პარიზში ის ამერიკელი დადაისტი და სიურრეალისტი ხელოვანის, მან რეის და ფრანგი ფოტოგრაფის, ეჟენ ატჟეს თანაშემწედ მუშაობდა. 1925 წელს დააარსა საკუთარი სტუდია და შექმნა პარიზის საზოგადოების წარმომადგენლების პორტრეტები. ატჟეს გარდაცვალების (1927) შემდეგ შეაგროვა და კატალოგირება გაუკეთა მის ფოტოებსა და ნეგატივებს. 1930-იან წლებში ამერიკის „ხელოვნების ფედერალური პროექტის“ ფარგლებში შექმნა ნიუ-იორკის უბნების ფოტოსერია — ქალაქის არქიტექტურული იერსახის ცვლილებების მატიანე (ნამუშევრების დიდი ნაწილი 1939 წელს შევიდა კრებულში „ცვალებადი ნიუ-იორკი“ [Changing New York]). გამოქვეყნებული აქვს რამდენიმე ნაშრომი ფოტოხელოვნების შესახებ.

## გალერეა

* ბერენის ებოტი. ფოტოგრაფი: ჰანკ ო'ნილი (1979)
* ბერენის ებოტი, „ჯანეტ ფლანერის პორტრეტი“ (1925)
* ბერენის ებოტი, „რესტორანი «ბლოზომი» ნიუ-იორკში“ (1935)
* ბერენის ებოტი, „მანჰეტენის ფინანსური რაიონის სახურავების ხედი“ (1938)

## რესურსები ინტერნეტში

* ბერენის ებოტი — სტატია ენციკლოპედია ბრიტანიკიდან (ინგლისური)
# აბსტრაქტული ექსპრესიონიზმი

ჯექსონ პოლოკის No. 5, 1948 (2006 წელს $140 მილიონად გაიყიდა).
**აბსტრაქტული ექსპრესიონიზმი** (ინგლ. abstract expressionism) — ხელოვანთა მიმდინარეობა (სკოლა), რომლის წევრები სწრაფად და დიდი ზომის ტილოებზე ხატავდნენ არაგეომეტრიული შტრიხების, დიდი ფუნჯების, ზოგჯერ ტილოზე დაწვეთების მეშვეობით, ემოციების სრული გამოვლენისთვის. ღებვის (ხატვის) ექსპრესიულ მეთოდს ამ შემთხვევაში ისეთივე მნიშვნელობა ჰქონდა, როგორც თვით ნახატს.

მიმდინარეობის საწყისი ფორმა — აბსტრაქტული სიურრეალიზმი (abstract surrealism) გაჩნდა 1940-იან წლებში, ანდრე ბრეტონის გავლენით, მისი მთავარი მიმდევრები იყვნენ ჰანს ჰოფმანი, არშილ გორკი, ადოლფ გოტლიბი და სხვ. მიმდინარეობამ კულმინაციას 1950-იან წლებში მიაღწია. ამ პერიოდის მისი ყველაზე გამოჩენილი მიმდევრები იყვნენ ჯექსონ პოლოკი და მარკ როტკო.

## ლიტერატურა

* Saunders, Frances Stonor, *The cultural cold war: the CIA and the world of arts and letters* (New York: New Press: Distributed by W.W. Norton & Co., 2000) ISBN 1-56584-596-X
* Tapié, Michel. *Hans Hofmann: peintures 1962 : 23 avril-18 mai 1963.* დაარქივებული 2007-09-29 საიტზე Wayback Machine.  (Paris: Galerie Anderson-Mayer, 1963.) [exhibition catalogue and commentary] OCLC: 62515192

## რესურსები ინტერნეტში

ვიკისაწყობში არის გვერდი თემაზე:
აბსტრაქტული ექსპრესიონიზმი Jackson Pollock
* Louis Schanker
* Philip Guston
* Perle Fine
* *Perle Fine Abstract Expressionism-1950s New York action painter'* YouTube-ზე
* Albert Kotin დაარქივებული 2016-10-13 საიტზე Wayback Machine.
# ფოვიზმი

ანრი რუსო, *მშიერი ლომი თავს ესხმის ანტილოპას*, 1905
**ფოვიზმი** (ფრანგ. Les Fauves — გარეული მხეცები) — მიმდინარეობა ფრანგულ ფერწერაში XX საუკუნის დასაწყისში. დამახასიათებელი იყო კაშკაშა ფერები და გამარტივებული ფორმები. მიმდინარეობამ მცირე ხანი იარსება — დაახლოებით 1898-1908 წლებში.

სახელი „ფოვები“ მათ მიმდევრებს შეარქვა კრიტიკოსმა ლუი ვოქსელმა 1905 წელს. თავად მხატვრებს ეს სახელი არასდროს უღიარებიათ. ფოვისტები თვლიდნენ, რომ ნამუშევრის შექმნისას მთავარი არც პერსპექტივაა და არც შუქრჩდილი. სურათში უნდა იყოს მარტივი, სახასიათო კონტური, რომელიც უშუალოდ ადამიანის გრძნობებზე იმოქმედებს.

## რესურსები ინტერნეტში

* ხელოვნების ეროვნული მუზეუმის კოლექცია დაარქივებული 2006-11-09 საიტზე Wayback Machine.
* *ფოვიზმი: ადრეული მეოცე საუკუნის ხელოვნების ველური მხეცები* დაარქივებული 2007-04-23 საიტზე Wayback Machine.
* Rewald, Sabine. *ფოვიზმი*. ხელოვნების ისტორიის ქრონოლოგია (2004)
# ჰიპერრეალიზმი

მექსიკელი მხატვრის ნახატი
**ჰიპერრეალიზმი** (ბერძ. ὑπέρ - ზემოთ, მიღმა; ლათ. realis - მატერიალური) — ხელოვნების მიმართულება, რომელიც 1970-იანი წლების ევროპელი ფოტორეალისტების შემოქმედებასთან ასოცირდება. ამ მოძრაობამ უფრო ფართო მნიშვნელობა შეიძინა, როდესაც იგი გამოდგა კონცეპტუალურად გაძლიერებული და სხვადასხვა თანამედროვე ხელოვნების ფორმებში გავრცელდა, მათ შორის ფერწერაში, ქანდაკებასა და კინემატოგრაფიაში, განსაკუთრებით 20-ე საუკუნის ბოლოს და 21-ე საუკუნის დასაწყისში.

ტერმინი „*ჰიპერრეალიზმი*“ 1973 წელს გამოიგონა იზი ბრაშომ, როგორც ფრანგული სიტყვის „ფოტორეალიზმის“ სინონიმი. 1973 წელს ბრიუსელში გამართულ გამოფენაზე წარმოდგენილი იყო ამერიკელი ფოტორეალისტების ნამუშევრები, მათ შორის რალფ გოინგისა და ჩაკ კლოუზის. გამოფენა „ჰიპერრეალიზმის“ ცნების პოპულარიზაციის საფუძველი გახდა.

XXI საუკუნის დასაწყისში ჰიპერრეალიზმი ეფუძნება ფოტორეალიზმის პრინციპებს, თუმცა მისი განსხვავება იმაში მდგომარეობს, რომ ის ქმნის რეალობის ილუზიას, რომელსაც ემოციური კომპონენტი ახლავს. მხატვრები და მოქანდაკეები იყენებენ მაღალი რეზოლუციის ფოტოგრაფიას, რათა შექმნან დეტალური, მკაფიო გამოსახულებები.

ჰიპერრეალიზმი არ წარმოადგენს სიურეალიზმს, რადგან მისი ილუზია დამაჯერებელი რეალობის ასახვაა.

## სტილი და მეთოდები

ჰიპერრეალისტური ნამუშევრები განსაკუთრებულ ყურადღებას უთმობს დეტალებს, მაგრამ არ წარმოადგენს ფოტოების მკაცრ ინტერპრეტაციას. მხატვრები იყენებენ დახვეწილ ფერწერულ ელემენტებს რეალობის ილუზიის შესაქმნელად, რომელიც შესაძლოა არ არსებობდეს ან არ იყოს ხილული. ნამუშევრებში ემოციურ, სოციალურ, კულტურულ და პოლიტიკურ თემებს იყენებენ.

ჰიპერრეალისტები ხშირად იყენებენ მექანიკურ საშუალებებს, როგორიცაა წინასწარი ესკიზები, ფოტოგრაფიული სლაიდები და ბადეები სიზუსტის შესანარჩუნებლად. ტექნიკური უნარი და ვირტუოზულობა აუცილებელია რეალობის ილუზიის შესაქმნელად. ზოგიერთი მხატვარი, როგორიცაა ჩაკ კლოუზი და დენის პეტერსონი, იყენებს ციფრული სურათების ანომალიებს, რათა ხაზგასმით აღნიშნონ ციფრული ტექნოლოგიების გამოყენება.

ჰიპერრეალისტური ნახატების თემები მოიცავს პორტრეტებს, ფიგურულ ნახატებს, ნატურმორტებს, პეიზაჟებსა და სიუჟეტურ სცენებს, რომელთა ნაწილი სოციალური, კულტურული და პოლიტიკური საკითხების ილუსტრაციაა. ფოტორეალისტებისგან განსხვავებით, ჰიპერრეალისტები ფოტოსურათებს დამატებით ზუსტ, ემოციურ და კონტექსტუალურ ელემენტებს სძენენ.

მხატვრები, როგორიცაა დენის პეტერსონი და გოტფრიდ ჰელნვეინი, ხშირად ეხებიან გენოციდის, ლტოლვილთა და პოლიტიკური დიქტატურების თემებს. მათი ნამუშევრები ასახავს სოციალური და კულტურული პრობლემების მძიმე ასპექტებს, როგორიცაა ჰოლოკოსტისა და სამხედრო რეჟიმების შედეგები.

ჰიპერრეალისტური ნახატები და ქანდაკებები დიდ ყურადღებას უთმობს სინათლისა და ჩრდილის ეფექტებს, რაც ქმნის რეალობის ილუზიას. ზოგიერთი ნახატი წარმოდგენილია უფრო დიდ მასშტაბზე, როგორც ეს ჩანს რონ მუეკის სკულპტურებში. ბერტ მონროის ციფრული ნამუშევრები მთლიანად კომპიუტერზეა შექმნილი, რაც რეალობის განცდას ამძაფრებს.

## სქოლიო
# რუსული სიმბოლიზმი

მიხაილ ნესტეროვის "წმინდა ბართლომეს ხილვა"ს სიმბოლიზმის საწყისად მიიჩნევენ რუსეთში.
**რუსული სიმბოლიზმი** (რუს. Русский символизм) — ინტელექტუალური და ხელოვნების მიმდინარეობა, რომელიც XIX - XX საუკუნების მიჯნაზე დომინირებდა რუსეთში. ის ევროპულ ხელოვნებაში სიმბოლისტური მიმდინარეობის რუსულ განშტოებას წარმოადგენდა და ძირითადად ცნობილია ამ მიმდინარეობის ავტორთა წვლილით რუსულ პოეზიაში.
# დოკუმენტური ფილმი

**დოკუმენტური ფილმი** – კინოხელოვნების სახეობა, რომელიც გულისხმობს რეალური ისტორიული მოვლენებისა თუ რეალური ადამიანების ასახვას (განსხვავებით მხატვრული ფილმისაგან)
ფილმი რომელიც მოგვითხრობს, რეალურ ისტორიას , რეალურ პრობლემებს , ფილმი რომელიც ეხება საზოგადოებრივ საკითხებს და მათი გადაჭრის გზებს. ფილმის რომლის მიზანია საზოგადოებრივი განათლების ამაღლება და განვითარება , შეხედულებების ცვალებადობა რაიმე საკითხზე.
# სიოტაკონი

„სიონენ აი ნო ბიგაკუ“ ერთ-ერთი პოპულარული მანგა, სიოტაკონის ჟანრში. პირველი ტომის გარეკანი.
**სიოტაკონი** (იაპონ. ショタコン, ასევე **შოტაკონი**, ან **შოტა**) — ჰენტაის ჟანრი მანგასა და ანიმეში, რომელიც გამოხატავს რომანტიკულ და სექსუალურ ურთიერთობას ბიჭების მონაწილეობით. პირობითად განასხვავებენ სიოტაკონსა და სთრეით სიოტაკონს (შესაბამისად, ჰომოსექსუალურ და ჰეტეროსექსუალურ ურთიერთობებს). თვით ტერმინი მოდის სახელიდან „შოტარო“, რომელიც არის ერთ-ერთი მანგას პერსონაჟი ბიჭი.
# GameRankings

| GameRankings |
| --- |
|  |
| საიტი | gamerankings.com |
| კომერციულობა |
კი |
| საიტის ტიპი |
ვიდეო თამაშების ჟურნალისტიკა |
| მფლობელი |
CBS Interactive |
| შემქნელი |
სკოტ ბედარდი |
| გაეშვა |
10 მარტი, 1999 (1999-03-10) |
| დაიხურა |
2019 (2019) |

**GameRankings** — ინგლისურენოვანი საიტი, ვიდეო თამაშების თემატიკაზე, რომელიც ფუნქციონირებდა 1999-2019 წლებში. მისი ძირითადი ფუნქცია იყო ვიდეო თამაშების მიმოხილვებზე თვალყურის დევნება, ვებ-საიტიდან თუ სხვადასხვა წყაროდან ინფორმაციის მოძიება, ამ ყველაფრის კომბინირება და თითოეული თამაშის საერთო რეიტინგის პუბლიკაცია. მსგავს სისტემას იყენებენ შემდეგი საიტები: Metacritic, GameStats და Rotten Tomatoes. დახურვამდე ცოტა ხნით ადრე, საიტის მონაცემთა ბაზა შეიცავდა 315,000 სტატიას.

## სქოლიო
# MetroLyrics

| MetroLyrics |
| --- |
|  |
| საიტი |
MetroLyrics.com |
| საიტის ტიპი |
სიმღერების ტექსტების ბაზა |
| დამფუძნებელი |
მილუნ ტესოვიცი, ალან იურისტოვსკი |
| მფლობელი |
CBS Interactive |
| გაეშვა |
30 დეკემბერი, 2002 (2002-12-30) |

**MetroLyrics** — ლიცენზირებული საიტი, რომელიც ეძღვნება სიმღერების ტექსტებს, დაარსებული 2002 წლის დეკემბერში. მის მონაცემთა ბაზაში ინახება მილიონზე მეტი სიმღერის ტექსტი, ხოლო შემსრულებლების სია 16 000-ს აჭარბებს. 2011 წლის ოქტომბერში იგი CBS Interactive-მა შეიძინა.

## რესურსები ინტერნეტში

* ოფიციალური საიტი

## სქოლიო
# Electronic Gaming Monthly

| *Electronic Gaming Monthly* |
| --- |
|  |
| მოკლე სათაური | *EGM* |
| სპეციალიზაცია | ვიდეო თამაშების ჟურნალისტიკა |
| ენა | ინგლისური |
| მთავარი რედაქტორი | სტივ ჰარისი |
| პუბლიკაციის დეტალები |
| გამომცემელი | EGM Media, LLC |
| ქვეყანა | აშშ |
| პუბლიკაციის ისტორია | **დაარსდა**: 1988 **პირველი ნომერი**: 31 მარტი, 1989 (1989-03-31) |
| გამოცემის სიხშირე | ყოველთვიური |
| ISSN | 1058-918X |
| * ოფიციალური საიტი
 |

Electronic Gaming Monthly (ხშირად შემოკლებით მოიხსენიებენ როგორც EGM) — ამერიკული ყოველთვიური ვიდეო თამაშების ჟურნალი, რომელიც აქვეყნებს სიახლეებს ვიდეო თამაშების ინდუსტრიიდან, ინტერვიუებს, მიმოხილვებსა და პრევიუებს.

ჟურნალი დააარსეს სტივ ჰარისმა და ჯეფ პიტერსმა 1988 წელს. 2009 წლამდე გამოსცემდა კომპანია Ziff Davis, ხოლო დღესდღეობით უშვებს EGM Media, LLC. ქვეყნდება ჟურნალის ორი ვარიანტი: ბეჭდვითი, რომელიც გამოდის ერთ თვეში ერთხელ და ციფრული ვერსია — ყოველ ერთ კვირაში. 2006 წლის დეკემბერს ჟურნალმა შეიცვალა ლოგოტიპი, გაჩნდა ახალი რუბრიკები და გაფართოებული მიმოხილვები.

## რესურსები ინტერნეტში

* ოფიციალური საიტი
* *EGM მექსიკა*
* *EGW ბრაზილია* დაარქივებული 2021-12-01 საიტზე Wayback Machine.
* *EGM თურქეთი* დაარქივებული 2006-09-01 საიტზე Wayback Machine.
* *EGM Live\* / 1up* დაარქივებული 1996-10-23 საიტზე Wayback Machine.

## სქოლიო